b'\n_START_ARTICLE_\nAlgimantas \xc4\x8cepys\n_START_SECTION_\nBiografija\n_START_PARAGRAPH_\n1954\xe2\x80\x931958 m. mok\xc4\x97si Juodeiki\xc5\xb3 prad\xc5\xbeios mokykloje, 1958\xe2\x80\x931961 m. Ruzg\xc5\xb3 septynmet\xc4\x97je mokykloje, 1961\xe2\x80\x931965 m. Ma\xc5\xbeeiki\xc5\xb3 internatin\xc4\x97je vidurin\xc4\x97je mokyklose, 1971\xe2\x80\x931979 m. studijavo Vilniaus pedagoginiame institute, 1979\xe2\x80\x931981 m. Leningrado auk\xc5\xa1tojoje partin\xc4\x97je mokykloje._NEWLINE_1965\xe2\x80\x931966 m. LKJS Ma\xc5\xbeeiki\xc5\xb3 rajono komiteto instruktorius, 1968\xe2\x80\x931977 m. skyriaus ved\xc4\x97jas, antrasis, pirmasis sekretorius. 1966\xe2\x80\x931968 m. Valstybinio radijo vietini\xc5\xb3 laid\xc5\xb3 organizatorius. 1977\xe2\x80\x931979 m. LKP Ma\xc5\xbeeiki\xc5\xb3 rajono komiteto organizacinio skyriaus ved\xc4\x97jas, 1987\xe2\x80\x931988 m. antrasis sekretorius, 1989\xe2\x80\x931990 m. sekretorius. 1981\xe2\x80\x931987 m. Ma\xc5\xbeeiki\xc5\xb3 naftos perdirbimo gamyklos partinio komiteto sekretorius. 1990\xe2\x80\x931998 m. UAB \xe2\x80\x9eNoris\xe2\x80\x9c direktorius. 1992\xe2\x80\x931996 m. LR Seimo nario pad\xc4\x97j\xc4\x97jas. 1996\xe2\x80\x931998 m. UAB \xe2\x80\x9eT\xc4\x97vija\xe2\x80\x9c Ma\xc5\xbeeiki\xc5\xb3 atstovyb\xc4\x97s vadovas, 1998\xe2\x80\x932000 m. AB \xe2\x80\x9eVentus nafta\xe2\x80\x9c degalin\xc4\x97s ved\xc4\x97jas. 2000\xe2\x80\x932003 m. Ma\xc5\xbeeiki\xc5\xb3 rajono savivaldyb\xc4\x97s mero pavaduotojas. Nuo 2004 m. LR Vyriausyb\xc4\x97s atstovas Tel\xc5\xa1i\xc5\xb3 apskrityje._NEWLINE_Nuo 1990 m. Lietuvos demokratin\xc4\x97s darbo partijos, nuo 2001 m. Lietuvos socialdemokrat\xc5\xb3 partijos Ma\xc5\xbeeiki\xc5\xb3 rajono skyriaus narys, pirmininko pavaduotojas, LSDP tarybos narys._NEWLINE_1990\xe2\x80\x931995 m. Ma\xc5\xbeeiki\xc5\xb3 rajono tarybos deputatas, 1995\xe2\x80\x931997 m., 1997\xe2\x80\x932000 m., 2000\xe2\x80\x932003 m. (LDDP s\xc4\x85ra\xc5\xa1e) ir 2003 m. ir 2007 m. (mandato atsisak\xc4\x97 d\xc4\x97l u\xc5\xbeimam\xc5\xb3 pareig\xc5\xb3) Ma\xc5\xbeeiki\xc5\xb3 rajono savivaldyb\xc4\x97s tarybos narys._NEWLINE_\xc5\xbdemai\xc4\x8di\xc5\xb3 bendruomen\xc4\x97s fondo valdybos pirmininkas. Sutuoktin\xc4\x97 Ona, vaikai Raimonda, Algimant\xc4\x97.'